4 
K STAUB M. : HERCZEG ESZTI-RHAZY MIKLÓS. 
hogy lady Sarah Yilleers, az Earls of Jersey házából származó nemes neje 
oldala mellett Pál Antal (született 1843-ban), Alajos György, Sarah Zsófia és 
Miklós nevű gyermekei körében boldog és csendes családi életet folytasson. 
Mindazok, kik oly szerencsések voltak, ö vele érintkezhetni, magasztalják 
jó lelkét, nemes szivét. Áldott jó lelkét egészen föltárja nekünk ama levél, 
melyet édes atyja halála után, midőn társulatunk vezetői a pártfogó állás 
elfogadására fölkérték, Kubinyi Ferenczliez intézett. 
«Valamint jól esett fájdalomtelt szivemnek felejthetlen édes 
atyám gyászos halála következtében a tisztelt társulat részvétnyilat¬ 
kozatát vehetni, úgy büszkeségemül szolgál belőle azon magasztos 
tudatot meríthetni, miszerint a boldogultnak minden szép és jó és 
nemes iránti lelkesultsége hazám fiainál méltányos elismerésre talál.» 
•'Atyám nyomdokait követni ott, hol a közjó hí, reám nézve 
csak előnyös lehet, s azért kétszeresen megbecsülve érzem magamat 
a tisztelt társulat felhívása által, miszerint dicsőült atyám után a 
magyar földtani társulat védnökségét elvállaljam.)) 
«E felhívást — atyám iránti kegyelet kifolyásának tekintve — 
köszönettel elfogadom.)) 
••Elvállalom a védnöki tisztet és a vele járó eddig fenállott köte¬ 
lezettséget, mig azt viselnem körülményeim engedik, ígérve tehet¬ 
ségem szerinti közreműködést s kikérve Önöknek irántami jóvoltát, 
ki illető tisztelettel vagyok 
a tisztelt társulat lekötelezett]' e 
Herczeg Eszterházy Miklós. » 
Atyja halála után boldogult pártfogónk kilépett eddigi visszavonult- 
ságából, mert átvevén a majorátust, vele a nyilvánosság iránti kötelezett¬ 
ségeket is átvette. Folytatta fokozódott mértékben a jótékonyságot, folytatta 
a tudomány és művészét támogatását; folytatta az ősei iránti kegyelet gya¬ 
korlását. minek egyik legfényesebb bizonyítékát azon alkalommal szolgál¬ 
tatta, midőn 200-ados évfordulóján annak, hogy egyik nagy őse, Pál gróf 
nádor 1687-ben a római birodalom herczegévé lett, a fraknói vár páratla¬ 
nul álló késői renaissance kápolnáját Storno mesteri kezével bőkezűséggel 
renováltatta. 
Az 1893-iki év utolsó hetében aggodalommal vettük hírét magas 
pártfogónk megbetegedésének. Az akkor Bécsben járványként föllépő 
influenza megtámadta az ő szervezetét is, mely előre haladott kora miatt 
ellentállásra már nem volt képes és így több heti szenvedés után, 1894 
januárius 28-án bevégzödött világraszóló nagy tettekben ugyan nem gazdag, 
de a hazafiság, a jótékonyság és nemesszívűség terén dúsan szerzett babé¬ 
rokkal ékesített életét. 
Áldott legyen emléke! 
Dr. Staub Móricz. 
(4i 
